મારા પર ખંખેરવામાં આવેલી કપચી તો ભાતના દાણાની જેમ છૂટી પડી ગઈ, વેરાઈ ગઈ. ઉઘાડ નીકળતાં પાકી સડક જાણે સાવ કાચી સડક હોય એમ મારા પર ધૂળ, રેતી, કપચી ઊડવા માંડ્યાં. ક્યાંક તો ચંદ્રની સપાટી પર હોય એવા ખાડા ‘પોટ હોલ્સ’ પડી ગયા. લોકો આવા ‘ડિસ્કો રોડ’ને ગાળો દેવા માંડ્યા, પણ એમાં પડવાથી લોકોનાં હાડકાં-પાંસળા ભાગતાં, વાહનો ખોટકાતાં હોવાથી ઓર્થોપેડિક ડૉક્ટરો અને મિકેનિકો મને ખૂબ દુવાઓ દેવા માંડ્યા, પણ આવા ઉબડખાબડ રસ્તાઓ સામે ખૂબ હોબાળો થતાં મારા સર્જક કોન્ટ્રાક્ટરે ફરી મારા પર થીગડાં મારી લોકોનો ગુસ્સો શાંત પાડ્યો, પણ ત્યાં અચાનક એક દિવસ...